165.   ΠΡΟΕΔΡΙΚΟ ΔΙΑΤΑΓΜΑ υπ’ αριθ. 507 της 10/15 Νοεμ. 1984 (ΦΕΚ Α΄ 181) Άσκηση αρμοδιοτήτων διανομαρχιακών υπηρεσιών του Υπουργείου Δημοσίων Έργων από τους Νομάρχες. Έχοντας υπόψη: 1)Τις διατάξεις της παρ. 4 του άρθρ. 1 του Ν.Δ. 532/1970 «περί συμπληρώσεως των διατάξεων περί διοικητικής αποκεντρώσεως» (ΦΕΚ 103/1970 τ.Α΄). 2.Την απόφαση αριθ. ΕΔ1α/01/512/10.8.1984 των Υπουργών Προεδρίας Κυβερνήσεως και Δημοσίων Έργων για την κατάργηση περιττών οργανικών μονάδων ΥΠΔΕ (ΦΕΚ 607/Β΄/1984). 3)Τη γνωμοδότηση αριθ. 652/1984 του Συμβουλίου της Επικρατείας με πρόταση των Υπουργών Προεδρίας Κυβερνήσεως, Εσωτερικών και Δημοσίων Έργων, αποφασίζουμε: Άρθρο μόνο.-1.Οι αρμοδιότητες που διατηρήθηκαν υπέρ των Περιφερειακών Αρχών διανομαρχιακού επιπέδου με το άρθρ. 2 του Π.Δ. 39/1983 «Μεταβίβαση αρμοδιοτήτων του Υπουργού Δημοσίων Έργων στις Περιφερειακές Υπηρεσίες Φ.Ε.Κ. 23/Α΄/1983) ειδικά για τις οργανικές μονάδες που καταργήθηκαν με την ανωτέρω ΕΔ1α/01/512/10-81984, απόφαση των Υπουργών Προεδρίας Κυβερνήσεως και Δημοσίων Έργων (Δ/νσεις, Ανεξάρτητα Τμήματα και Δ/νσεις Ελέγχου Κατασκευής Έργων των τέως Περιφερειακών Υπηρεσιών Δημοσίων Έργων 10 ης  Ρόδου, 11 ης  Μυτιλήνης και 13 ης  Ερμουπόλεως) ασκούνται από τους αρμόδιους Νομάρχες Δωδεκανήσου, Χίου, Λέσβου, Σάμου και Κυκλάδων αντίστοιχα. 2.Ειδικά για τα έργα που εκτελούνται στους νομούς Κερκύρας, Κεφαλληνίας, Ζακύνθου και Λευκάδας, οι αυτές αρμοδιότητες της παρ. 1 του άρθρου αυτού που διατηρήθηκαν υπέρ των τέως Περιφερειακών Υπηρεσιών Δημοσίων Έργων 7 ης  Ιωαννίνων και 8 ης  Πατρών (Δ/νσεις Ανεξάρτητα Τμήματα και Δ/νσεις Ελέγχου Κατασκευής Έργων) ασκούνται από τους αρμόδιους κατά περίπτωση Νομάρχες. 3.Οι διατάξεις των προηγουμένων παραγράφων εφαρμόζονται και για όλα τα έργα που εκτελούν οι ανωτέρω Περιφερειακές Αρχές διανομαρχιακού επιπέδου. (Αντί για τις σελ. 90,367(α)-90,370(α)  Σελ. 90,367(β) Τεύχος Ι-22 – Σελ. 31 Υπουργείο Δημοσίων ΄Εργων 23.A.α.165 